**Ladakh** ("mendate altuetako lurraldea") Jammu eta Kaxmir estatuko hiru eskualdeetako bat da, Siachen glaziarra eta Karakorum artean kokaturik. Indus ibaiak zeharkatzen du, Tibetetik etorrita. Bere biztanleen kultura tibetarrekin lotura estua du.

60.000 km² inguruko azalera dauka eta 275.000 bat biztanle, gehienak budistak direlarik, gutxiengo musulmanarekin. Leh da hiriburua (30.870 biztanle 2011an), eta bigarren hiri nagusia Kargil da (16.338). Klima oso muturrekoa da urtaro batetik bestera. Politikoki, lurralde ezegonkor batean dago kokatuta, India, Pakistan eta Txina artean. Aksai Chin mugako lurraldearekin gatazka nagusia da.

Bost zonaldetan dago banatuta: Ladakh, Nubra, Zanskar, Rupshu eta Kargil.

Barrutiak
---------

Hona hemen bere barrutiak:

| Barrutia | Hiriburua | Azalera (km²) | Biztanleria  2001eko errolda | Biztanleria  2011ko errolda |
| --- | --- | --- | --- | --- |
| Kargil barrutia | Kargil | 14.036 | 119.307 | 143.388 |
| Leh barrutia | **Leh** | 45.110 | 117.232 | 147.104 |
|

Historia
--------

Erdi Aroan, musulmanen inbasioa jasan zuten, XIII. mendetik XVI. menderaino. Orduan sortu zuten Namgyal dinastia, Bhagan erregearen eskutik, gaur egun arte iraun duena.

XVI. mendearen amaieran Baltiek konkistatu zuten lurralde hau. Hurrengo mendean, Tibeten aurkako gerran sartu ziren, Bhutanen alde kokatuz. XX. mendean eratu zuten gaur egungo estatua, Jammu eta Kaxmirrekoa.

2010eko Pakistango uholdeek gogor jo zuten lurraldea.

Geografia
---------

Argazki panoramikoa.
Lurralde mugakideak ditu Ladakh-ek iparraldean Baltistan eta Xinjiang (Txina), ekialdean Aksai Chin eta Xinzang (Tibet), hegoaldean Himachal Pradesh, hego-mendebaldean Punjab (Pakistan) eta mendebaldean Baltistan berriro ere.

Zazpi mila metroko mendiak daude zonalde honetan, Nun (7.135 m) eta Kun (7.077 m). 1953an lehehengo aldiz igo zuten bietako altuena, Bernard Pierre eta Pierre Vittoz-ek gidatutako espedizio frantziar-suitzar batek egindakoa.

Irudi galeria
-------------

* Likirretik gertu.Likirretik gertu.
* Indus eta Zanskar ibaien bategitea.Indus eta Zanskar ibaien bategitea.
* Dharampalako tenplua (Leh).Dharampalako tenplua (Leh).
* Karakorumeko ekialdea, Nubrako ibarretik.Karakorumeko ekialdea, Nubrako ibarretik.
* Bertako emakumea, jantzi tradizionalekin.Bertako emakumea, jantzi tradizionalekin.

Erreferentziak
--------------

1. ↑   Gillespie, A..  (2007). Ivana Marková & Alex Gillespie ed. *In the other we trust: Buying souvenirs in Ladakh, north India.*  in: *Trust and distrust: Sociocultural perspectives*. Greenwich, CT: Information Age Publishing, Inc..

Kanpo estekak
-------------

* "Nun dago nun?" dokumentala, Nun mendira egindako espedizio bati buruz (Gattiken, 2017).
* **(Ingelesez)**"Ladakh Project: Nouria Newman's solo kayaking trip" dokumentala (2018).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q200667
* Commonscat Multimedia: Ladakh

---

* **Identifikadoreak**
* WorldCat
* VIAF: 132456712
* BNE: XX461241
* GND: 4073939-9
* LCCN: n82026672
* NKC: ge129755
* SUDOC: 027350053
* **Hiztegiak eta entziklopediak**
* Britannica: url
* **Lekuak**
* OSM: 5515045
* TGN: 7017972

 |

* Wd Datuak: Q200667
* Commonscat Multimedia: Ladakh